# Il-Ġurnal Uffiċjali C 91I/2021

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 091I |
| | |
| Edizzjoni bil-Malti | Informazzjoni u Avviżi | Volum 6418 ta' Marzu 2021 |

ISSN 1977-0987

Il-Ġurnal Uffiċjali

tal-Unjoni Ewropea

C 091I

Edizzjoni bil-Malti

Informazzjoni u Avviżi

Volum 6418 ta' Marzu 2021

---

| Werrej | Paġna |
| --- | --- |
| | II   Komunikazzjonijiet |
| | DIKJARAZZJONIJIET KONĠUNTI |
| | Il-Parlament Ewropew |
| 2021/C 91 I/01 | Dikjarazzjoni Konġunta tal-Parlament Ewropew, tal-Kunsill u tal-Kummissjoni Ewropea dwar il-Konferenza dwar il-Ġejjieni tal-Ewropa — L-involviment maċ-ċittadini għad-demokrazija — Il-bini ta' Ewropa aktar reżiljenti | 1 |

Werrej

Paġna

II   Komunikazzjonijiet

DIKJARAZZJONIJIET KONĠUNTI

Il-Parlament Ewropew

2021/C 91 I/01

Dikjarazzjoni Konġunta tal-Parlament Ewropew, tal-Kunsill u tal-Kummissjoni Ewropea dwar il-Konferenza dwar il-Ġejjieni tal-Ewropa — L-involviment maċ-ċittadini għad-demokrazija — Il-bini ta' Ewropa aktar reżiljenti

1

---

| | IV   Informazzjoni |
| --- | --- |
| | INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | Il-Parlament Ewropew |
| 2021/C 91 I/02 | Komunikazzjoni tal-Parlament Ewropew dwar il-Premju taċ-Ċittadin Ewropew — CIVI EUROPAEO PRAEMIUM | 5 |

IV   Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Parlament Ewropew

2021/C 91 I/02

Komunikazzjoni tal-Parlament Ewropew dwar il-Premju taċ-Ċittadin Ewropew — CIVI EUROPAEO PRAEMIUM

CIVI EUROPAEO PRAEMIUM

5

---

| MT | |
| --- | --- |

MT

---

II Komunikazzjonijiet

DIKJARAZZJONIJIET KONĠUNTI

Il-Parlament Ewropew

| 18.3.2021 | MT | Il-Ġurnal Uffiċjali tal-Unjoni Ewropea | CI 91/1 |
| --- | --- | --- | --- |

18.3.2021

MT

Il-Ġurnal Uffiċjali tal-Unjoni Ewropea

CI 91/1

---

Dikjarazzjoni Konġunta tal-Parlament Ewropew, tal-Kunsill u tal-Kummissjoni Ewropea dwar il-Konferenza dwar il-Ġejjieni tal-Ewropa

L-involviment maċ-ċittadini għad-demokrazija — Il-bini ta' Ewropa aktar reżiljenti

(2021/C 91 I/01)

70 sena ilu, id-dikjarazzjoni ta' Schuman qiegħdet il-pedament tal-Unjoni Ewropea tagħna. Tat bidu għal proġett politiku uniku li ġab il-paċi u l-prosperità, u b'hekk tejjeb il-ħajja taċ-ċittadini Ewropej kollha. Issa huwa xieraq li nirriflettu fuq l-Unjoni tagħna, l-isfidi li qed niffaċċjaw u l-futur li rridu nibnu flimkien mal-objettiv tat-tisħiħ tas-solidarjetà Ewropea.

Sa mill-ħolqien tagħha, l-Unjoni Ewropea għelbet diversi sfidi. Bil-pandemija tal-COVID-19, il-mudell uniku tal-Unjoni Ewropea ġie sfidat bħal qatt qabel. L-Ewropa tista' u għandha wkoll tieħu tagħlimiet minn dawn il-kriżijiet, bl-involviment mill-qrib taċ-ċittadini u l-komunitajiet.

L-Unjoni Ewropea trid turi li tista' tipprovdi tweġibiet għat-tħassib u l-ambizzjonijiet taċ-ċittadini. Il-politika Ewropea għandha tipprovdi tweġibiet inklużivi għall-kompiti tagħna li jiddefinixxu din il-ġenerazzjoni: il-kisba tat-tranżizzjoni ekoloġika u diġitali, filwaqt li tissaħħaħ ir-reżiljenza tal-Ewropa, il-kuntratt soċjali tagħha u l-kompetittività tal-industrija Ewropea. Għandha tindirizza l-inugwaljanzi u tiżgura li l-Unjoni Ewropea tkun ekonomija ġusta, sostenibbli, innovattiva u kompetittiva li ħadd ma jitħalla jibqa' lura. Biex tindirizza l-isfidi ġeopolitiċi fl-ambjent globali ta' wara l-COVID-19, jeħtieġ li l-Ewropa tkun aktar assertiva, waqt li tieħu rwol globali ta' mexxej fil-promozzjoni tal-valuri u l-istandards tagħha f'dinja dejjem aktar imqallba.

Iż-żieda fil-parteċipazzjoni tal-votanti matul l-elezzjoni Ewropea tal-2019 tirrifletti l-interess dejjem jikber taċ-ċittadini Ewropej li jkollhom rwol aktar attiv fid-deċiżjoni dwar il-futur tal-Unjoni u l-politiki tagħha.

Il-Konferenza dwar il-Ġejjieni tal-Ewropa ser tiftaħ spazju ġdid għal dibattitu maċ-ċittadini biex jiġu indirizzati l-isfidi u l-prijoritajiet tal-Ewropa. Iċ-ċittadini Ewropej minn kull qasam tal-ħajja u minn kull rokna tal-Unjoni ser ikunu jistgħu jipparteċipaw, biż-żgħażagħ Ewropej jaqdu rwol ċentrali fit-tiswir tal-ġejjieni tal-proġett Ewropew.

Aħna, il-Presidenti tal-Parlament Ewropew, tal-Kunsill u tal-Kummissjoni Ewropea rridu li ċ-ċittadini jingħaqdu fil-konverżazzjoni u jgħidu tagħhom dwar il-futur tal-Ewropa. B'dan nimpenjaw ruħna b'mod konġunt li nisimgħu lill-Ewropej u li nsegwu r-rakkomandazzjonijiet magħmula mill-Konferenza, b'rispett sħiħ tal-kompetenzi tagħna u tal-prinċipji tas-sussidjarjetà u tal-proporzjonalità minquxa fit-Trattati Ewropej.

Aħna ser nieħdu l-opportunità biex insostnu l-leġittimità demokratika u l-funzjonament tal-proġett Ewropew kif ukoll biex nirrispettaw l-appoġġ taċ-ċittadini tal-UE għall-għanijiet u l-valuri komuni tagħna, billi nagħtuhom aktar opportunitajiet biex jesprimu lilhom infushom.

Il-Konferenza hija impenn konġunt tal-Parlament Ewropew, il-Kunsill u l-Kummissjoni Ewropea, li jaġixxu bħala sħab ugwali flimkien mal-Istati Membri tal-Unjoni Ewropea. Bħala firmatarji ta' din id-Dikjarazzjoni Konġunta, aħna nimpenjaw ruħna li naħdmu flimkien matul il-Konferenza kollha u li niddedikaw ir-riżorsi meħtieġa għal dan l-isforz. Aħna nimpenjaw ruħna li naħdmu fl-interess tal-Ewropa, taċ-ċittadini tagħna, u tad-demokrazija Ewropea, filwaqt li nsaħħu r-rabta bejn l-Ewropej u l-istituzzjonijiet li jservuhom.

Taħt il-kappa tal-Konferenza u b'rispett sħiħ għall-prinċipji stabbiliti f'din id-Dikjarazzjoni Konġunta, ser norganizzaw avvenimenti fi sħubija mas-soċjetà ċivili u l-partijiet ikkonċernati fil-livell Ewropew, nazzjonali, reġjonali u lokali, mal-Parlamenti nazzjonali u reġjonali, il-Kumitat tar-Reġjuni, il-Kumitat Ekonomiku u Soċjali, is-sħab soċjali u d-dinja akkademika. L-involviment tagħhom ser jiżgura li l-Konferenza tmur ferm lil hinn mill-bliet kapitali tal-Ewropa u tilħaq kull rokna tal-Unjoni. L-avvenimenti ser jiġu organizzati taħt sett ta' prinċipji komuni li għandhom jiġu maqbula mill-istrutturi tal-Konferenza.

Nistiednu lil istituzzjonijiet u korpi oħra biex jingħaqdu f'dan l-eżerċizzju demokratiku Ewropew. Flimkien, ser nagħmlu din il-Konferenza suċċess. Ser nistiednu lill-Konferenza biex tilħaq konklużjonijiet sar-Rebbiegħa 2022 sabiex tipprovdi gwida dwar il-ġejjieni tal-Ewropa.

a.   Kif

Il-Konferenza dwar il-Ġejjieni tal-Ewropa hija eżerċizzju "minn isfel għal fuq" iffukat fuq iċ-ċittadini biex l-Ewropej jgħidu tagħhom dwar dak li jistennew mill-Unjoni Ewropea. Din ser tagħti rwol akbar liċ-ċittadini fit-tiswir tal-politiki u l-ambizzjonijiet futuri tal-Unjoni, filwaqt li ttejjeb ir-reżiljenza tagħha. Ser tagħmel dan permezz ta' għadd kbir ta'konferenzi u dibattiti organizzati madwar l-Unjoni, kif ukoll permezz ta' pjattaforma diġitali multilingwi interattiva.

Konferenzi bħal dawn, f'laqgħat fiżiċi jew f'ambjenti diġitali, jistgħu jiġu organizzati f'livelli differenti, inkluż fil-livell Ewropew, nazzjonali, tranżnazzjonali u reġjonali u ser jinvolvu lis-soċjetà ċivili u l-partijiet ikkonċernati. Il-parteċipazzjoni taċ-ċittadini f'dawn l-avvenimenti għandu jkollha l-għan li tirrifletti d-diversità tal-Ewropa.

Filwaqt li minħabba l-miżuri ta' tbegħid soċjali u restrizzjonijiet simili fil-kuntest tal-COVID-19, l--sforzi u l-attivitajiet ta' involviment diġitali huma ta' importanza ewlenija, jenħtieġ li l-parteċipazzjoni fiżika u l-iskambji wiċċ imb' wiċċ ikunu parti essenzjali mill-Konferenza.

Fil-livell Ewropew, l-istituzzjonijiet Ewropej jimpenjaw ruħhom li jorganizzaw panels taċ-ċittadini Ewropej.

Dawn għandhom ikunu rappreżentattivi f'termini tal-oriġini ġeografika, il-ġeneru, l-età, l-isfond soċjoekonomiku u/jew il-livell tal-edukazzjoni taċ-ċittadini. Avvenimenti speċifiċi għandhom ikunu ddedikati għaż-żgħażagħ peress li l-parteċipazzjoni tagħhom hija essenzjali biex jiġi żgurat l-impatt fit-tul tal-Konferenza. Il-panels għandhom jieħdu kont tal-kontributi miġbura fil-qafas tal-Konferenza u jikkontribwixxu fil-Plenarja tal-Konferenza billi jifformulaw sett ta' rakkomandazzjonijiet biex l-Unjoni ssegwi.

Kull Stat Membru u istituzzjoni jistgħu jorganizzaw avvenimenti addizzjonali, f'konformità mal-ispeċifiċitajiet nazzjonali jew istituzzjonali tagħhom stess, u jagħtu aktar kontributi lill-Konferenza, bħal panels nazzjonali taċ-ċittadini jew avvenimenti tematiċi li jiġbru flimkien il-kontribut minn panels differenti.

Avvenimenti nazzjonali u Ewropej fil-qafas tal-Konferenza ser jiġu organizzati skont sett ta' prinċipji u kriterji minimi li jirriflettu l-valuri tal-UE li għandhom jiġu definiti mill-istrutturi tal-Konferenza.

L-istituzzjonijiet Ewropej ser jikkomunikaw ukoll maċ-ċittadini u jippromwovu forom usa', interattivi u kreattivi ta' parteċipazzjoni.

Il-kontribut mill-avvenimenti kollha relatati mal-Konferenza ser jinġabar, jiġi analizzat, immonitorjat u ppubblikat matul il-Konferenza kollha permezz ta' pjattaforma diġitali multilingwi. Dan ser ikun post fejn iċ-ċittadini jaqsmu l-ideat tagħhom u jibagħtu s-sottomissjonijiet online.

Mekkaniżmu ta' feedback għandu jiżgura li l-ideat espressi matul l-avvenimenti tal-Konferenza jirriżultaw f'rakkomandazzjonijiet konkreti għal azzjoni tal-UE.

Il-Konferenza ser titqiegħed taħt l-awtorità tat-tliet istituzzjonijiet, irrappreżentati mill-President tal-Parlament Ewropew, il-President tal-Kunsill u l-President tal-Kummissjoni Ewropea, li jaġixxu bħala l-Presidenza Konġunta tagħha.

Struttura ta' governanza sempliċi ser tgħin biex tidderieġi l-Konferenza. Hija ser tiżgura r-rappreżentanza ugwali tat-tliet istituzzjonijiet Ewropej u ser tkun ibbilanċjata bejn il-ġeneri, fost il-partijiet komponenti kollha tagħha.

Ser jiġi stabbilit Bord Eżekuttiv. Dan ser jikkonsisti minn rappreżentanza ugwali mill-Parlament Ewropew, il-Kunsill u l-Kummissjoni Ewropea, b'kull wieħed ikollu tliet rappreżentanti u sa erba' osservaturi. It-Trojka presidenzjali tal-COSAC ser tipparteċipa bħala osservatur. Il-Kumitat tar-Reġjuni u l-Kumitat Ekonomiku u Soċjali jistgħu jiġu mistiedna wkoll bħala osservaturi, kif ukoll rappreżentanti ta' korpi oħra tal-UE u msieħba soċjali fejn xieraq.

Il-Bord Eżekuttiv ser ikun kopresedut mit-tliet istituzzjonijiet u ser jirrapporta fuq bażi regolari lill-Presidenza Konġunta. Il-Bord Eżekuttiv ser ikun responsabbli għat-teħid ta' deċiżjonijiet b'kunsens, rigward il-ħidma tal-Konferenza, il-proċessi u l-avvenimenti tagħha, is-sorveljanza tal-Konferenza hekk kif tavvanza, u t-tħejjija tal-laqgħat tal-Plenarja tal-Konferenza, inkluż il-kontributi taċ-ċittadini u s-segwitu tagħhom.

Segretarjat Komuni, ta' daqs limitat u li jiżgura rappreżentanza ugwali tat-tliet istituzzjonijiet, ser jassisti l-ħidma tal-Bord Eżekuttiv.

Plenarja tal-Konferenza ser tiżgura li r-rakkomandazzjonijiet mill-panels nazzjonali u taċ-ċittadini Ewropej, miġbura skont it-tema, jiġu diskussi mingħajr eżitu predeterminat u mingħajr ma jiġi limitat l-ambitu għal oqsma ta' politika definiti minn qabel. Il-Plenarja tal-Konferenza ser tiltaqa' mill-inqas kull sitt xhur u tkun magħmula minn rappreżentanti mill-Parlament Ewropew, il-Kunsill u l-Kummissjoni Ewropea, kif ukoll rappreżentanti mill-Parlamenti nazzjonali kollha, fuq bażi ugwali, u ċ-ċittadini. Il-Kumitat tar-Reġjuni u l-Kumitat Ekonomiku u Soċjali, is-sħab soċjali u s-soċjetà ċivili ser ikunu rrappreżentati wkoll. Ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà għandu jkun assoċjat meta jiġi diskuss ir-rwol internazzjonali tal-UE. Jistgħu jiġu mistiedna rappreżentanti tal-partijiet ikkonċernati ewlenin. Il-Bord Eżekuttiv ser ifassal u jippubblika l-konklużjonijiet tal-Plenarja tal-Konferenza.

L-istrutturi tal-Konferenza ser jaqblu mill-bidu nett u fuq bażi konsenswali dwar il-modalitajiet għar-rapportar dwar l-eżiti tad-diversi attivitajiet imwettqa fil-kuntest tal-Konferenza. L-eżitu finali tal-Konferenza għandu jkun ippreżentat f'rapport lill-Presidenza Konġunta. It-tliet istituzzjonijiet ser jeżaminaw malajr kif isegwu b'mod effettiv dan ir-rapport, kull waħda fl-isfera ta' kompetenzi tagħha u f'konformità mat-Trattati.

b.   Xiex

Il-mira tagħna, il-Presidenti tal-Parlament Ewropew, tal-Kunsill u tal-Kummissjoni Ewropea, hija li ċ-ċittadini jkunu jistgħu jsemmgħu leħinhom dwar dak li huwa importanti għalihom.

B'riflessjoni tal-Aġenda Strateġika tal-Kunsill Ewropew, il-Linji Gwida Politiċi 2019-2024 tal-Kummissjoni Ewropea u l-isfidi li ġabet magħha l-pandemija tal-COVID-19, id-diskussjonijiet ser ikopru, fost l-oħrajn:

Il-bini ta' kontinent b'saħħtu, il-ġlieda kontra t-tibdil fil-klima u l-isfidi ambjentali, ekonomija li taħdem għan-nies, il-ġustizzja soċjali, l-ugwaljanza u s-solidarjetà interġenerazzjonali, it-trasformazzjoni diġitali tal-Ewropa, id-drittijiet u l-valuri Ewropej inkluż l-Istat tad-Dritt, l-isfidi tal-migrazzjoni, is-sigurtà, ir-rwol tal-UE fid-dinja, il-pedamenti demokratiċi tal-Unjoni, u kif jissaħħu l-proċessi demokratiċi li jirregolaw l-Unjoni Ewropea. Id-diskussjonijiet jistgħu jkopru wkoll kwistjonijiet trasversali relatati mal-kapaċità tal-UE li twettaq il-prijoritajiet ta' politika, bħar-regolamentazzjoni aħjar, l-applikazzjoni tas-sussidjarjetà u l-proporzjonalità, l-implimentazzjoni u l-infurzar tal-acquis u t-trasparenza.

L-ambitu tal-Konferenza għandu jirrifletti l-oqsma fejn l-Unjoni Ewropea għandha l-kompetenza li taġixxi jew fejn l-azzjoni tal-Unjoni Ewropea kienet tkun ta' benefiċċju għaċ-ċittadini Ewropej.

Iċ-ċittadini jibqgħu liberi li jqajmu kwistjonijiet addizzjonali li huma importanti għalihom.

c.   Il-prinċipji tal-Konferenza

Il-Konferenza hija bbażata fuq l-inklużività, il-ftuħ u t-trasparenza, filwaqt li tirrispetta l-privatezza tan-nies kif ukoll ir-regoli tal-UE dwar il-protezzjoni tad-data. Il-panels taċ-Ċittadini Ewropej organizzati fil-livell Ewropew jiġu mxandra, u s-sottomissjonijiet online kif ukoll id-dokumentazzjoni jsiru disponibbli fuq il-pjattaforma.

Il-Konferenza, il-governanza u l-avvenimenti tagħha organizzati fil-qafas tagħha, huma bbażati wkoll fuq il-valuri tal-UE kif minquxa fit-Trattati tal-UE u fil-Karta Ewropea tad-Drittijiet Fundamentali.

Il-Konferenza tingħaraf permezz ta' identità unika u Karta tal-Konferenza li l-organizzaturi kollha tal-avvenimenti jridu jsegwu.

Magħmul fi Brussell, l-10 ta' Marzu 2021.

Għall-Parlament Ewropew

Il-President

Image 1

David Maria SASSOLI

Għall-Kunsill

Il-President

Image 2

António COSTA

Għall-Kummissjoni Ewropea

Il-President

Image 3

Ursula VON DER LEYEN

---

IV Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Parlament Ewropew

| 18.3.2021 | MT | Il-Ġurnal Uffiċjali tal-Unjoni Ewropea | CI 91/5 |
| --- | --- | --- | --- |

18.3.2021

MT

Il-Ġurnal Uffiċjali tal-Unjoni Ewropea

CI 91/5

---

Komunikazzjoni tal-Parlament Ewropew dwar il-Premju taċ-Ċittadin Ewropew

CIVI EUROPAEO PRAEMIUM

(2021/C 91 I/02)

Il-laqgħa annwali tal-Kanċellerija tal-Premju taċ-Ċittadini Ewropew saret fid-9 ta’ Frar 2021 taħt il-presidenza tal-Onor. Dita Charanzová, Viċi President tal-Parlament Ewropew u Kanċillier tal-Premju taċ-Ċittadini Ewropew.

Matul dik il-laqgħa, tfasslet il-lista li ġejja tar-rebbieħa tal-premju għas-sena 2020.

Il-premji se jingħataw waqt ċerimonji pubbliċi ta’ premjazzjoni organizzati mill-Uffiċċji ta’ Kollegament tal-Parlament Ewropew fl-Istati Membri tar-rebbieħa. F’Novembru 2021 ir-rebbieħa se jattendu wkoll ċerimonja tal-premjazzjoni ċentrali fil-Parlament Ewropew fi Brussell jew fi Strasburgu.

CIVI EUROPAEO PRAEMIUM

Rebbieħa

| 1. | Il-Belġju: Generation Climate Europe |
| --- | --- |

1.

Il-Belġju: Generation Climate Europe

| 2. | Il-Bulgarija: Fondazzjoni "Mużika għall-Bulgarija" |
| --- | --- |

2.

Il-Bulgarija: Fondazzjoni "Mużika għall-Bulgarija"

| 3. | Il-Bulgarija: Legal Art Centre |
| --- | --- |

3.

Il-Bulgarija: Legal Art Centre

| 4. | Ir-Repubblika Ċeka: CIIRC CTU Istitut Ċek tal-Informatika, Robotika u Ċibernetika tal-Università Teknika Ċeka ta’ Praga |
| --- | --- |

4.

Ir-Repubblika Ċeka: CIIRC CTU Istitut Ċek tal-Informatika, Robotika u Ċibernetika tal-Università Teknika Ċeka ta’ Praga

| 5. | Il-Ġermanja: Europäisches Jugendparlament in Deutschland e.V. |
| --- | --- |

5.

Il-Ġermanja: Europäisches Jugendparlament in Deutschland e.V.

| 6. | L-Estonja: Tallinna Keskraamatukogu |
| --- | --- |

6.

L-Estonja: Tallinna Keskraamatukogu

| 7. | L-Irlanda: Irish Girl Guides Europe Badge |
| --- | --- |

7.

L-Irlanda: Irish Girl Guides Europe Badge

| 8. | L-Irlanda: Family Carers Ireland |
| --- | --- |

8.

L-Irlanda: Family Carers Ireland

| 9. | Il-Greċja: Symbiosis |
| --- | --- |

9.

Il-Greċja: Symbiosis

| 10. | Spanja: Red de solidaridad vecinal Somos Tribu VK |
| --- | --- |

10.

Spanja: Red de solidaridad vecinal Somos Tribu VK

| 11. | Franza: Banlieue Santé |
| --- | --- |

11.

Franza: Banlieue Santé

| 12. | Il-Kroazja: Assoċjazzjoni tal-Iscouts u tal-Guides tal-Kroazja |
| --- | --- |

12.

Il-Kroazja: Assoċjazzjoni tal-Iscouts u tal-Guides tal-Kroazja

| 13. | L-Italja: 6023 APS |
| --- | --- |

13.

L-Italja: 6023 APS

| 14. | Ċipru: ICLAIM |
| --- | --- |

14.

Ċipru: ICLAIM

| 15. | Ċipru: Κώστας Βήχας (Kostas Vichas) |
| --- | --- |

15.

Ċipru: Κώστας Βήχας (Kostas Vichas)

| 16. | Il-Latvja: Organizācija ManaBalss - Sabiedrības Līdzdalības Fonds |
| --- | --- |

16.

Il-Latvja: Organizācija ManaBalss - Sabiedrības Līdzdalības Fonds

| 17. | Il-Litwanja: UAB Burokėlis ir krapas |
| --- | --- |

17.

Il-Litwanja: UAB Burokėlis ir krapas

| 18. | Il-Lussemburgu: Scouting in Luxembourg |
| --- | --- |

18.

Il-Lussemburgu: Scouting in Luxembourg

| 19. | L-Ungerija: Oltalom Karitatív Egyesület |
| --- | --- |

19.

L-Ungerija: Oltalom Karitatív Egyesület

| 20. | L-Ungerija: Laura Sarolta Baritz |
| --- | --- |

20.

L-Ungerija: Laura Sarolta Baritz

| 21. | Malta: Lockdown Festival |
| --- | --- |

21.

Malta: Lockdown Festival

| 22. | In-Netherlands: Stichting Geen Grens |
| --- | --- |

22.

In-Netherlands: Stichting Geen Grens

| 23. | L-Awstrija: Euro Babble |
| --- | --- |

23.

L-Awstrija: Euro Babble

| 24. | L-Awstrija: Caritas für Menschen in Not |
| --- | --- |

24.

L-Awstrija: Caritas für Menschen in Not

| 25. | Il-Polonja: Inicjatywa "Wolne Sądy" |
| --- | --- |

25.

Il-Polonja: Inicjatywa "Wolne Sądy"

| 26. | Il-Portugall: Corpo Nacional de Escutas (CNE) - Escutismo Católico Português |
| --- | --- |

26.

Il-Portugall: Corpo Nacional de Escutas (CNE) - Escutismo Católico Português

| 27. | Ir-Rumanija: Asociația Dăruiește Aripi |
| --- | --- |

27.

Ir-Rumanija: Asociația Dăruiește Aripi

| 28. | Is-Slovakkja: OLYMP |
| --- | --- |

28.

Is-Slovakkja: OLYMP

| 29. | Il-Finlandja: Assoċjazzjoni Finlandiża għall-Konservazzjoni tan-Natura |
| --- | --- |

29.

Il-Finlandja: Assoċjazzjoni Finlandiża għall-Konservazzjoni tan-Natura

| 30. | L-Iżvezja: Yalla Trappan |
| --- | --- |

30.

L-Iżvezja: Yalla Trappan

---